CELEX: 52005PC0367
Language: lt
Date: 2005-08-09
Title: Pasiūlymas Tarybos sprendimas panaikinantis Sprendimą 2001/131/EB, užbaigiantį konsultacijas su Haičiu pagal AKR ir EB partnerystės susitarimo 96 straipsnį

EUROPOS BENDRIJŲ KOMISIJA

                                                     Briuselis, 09.08.2005
                                                     KOM(2005) 367 galutinis

                                        Pasiūlymas

                                 TARYBOS SPRENDIMAS

     panaikinantis Sprendimą 2001/131/EB, užbaigiantį konsultacijas su Haičiu pagal AKR
                          ir EB partnerystės susitarimo 96 straipsnį

                                    (pateikta Komisijos)

LT                                                                                        LT
 ---pagebreak---                                AIŠKINAMASIS MEMORANDUMAS

     96 straipsnio sprendimai

     Po 2000 m. rinkimų, kurių metu buvo nustatyta pažeidimų, laikydama padėtį Haityje
     nesuderinama su Kotonu susitarimo demokratijos principais, Europos Sąjungos Taryba 2001
     m. sausio 29 d. nusprendė, vadovaudamasi Kotonu susitarimo 96 straipsnio 2 dalies c punktu,
     imtis atitinkamų priemonių, kuriomis buvo iš dalies sustabdytas pagalbos teikimas Haičiui
     (Haičio vyriausybei neteikiama tiesioginė parama iš biudžeto), neskiriamos 9-ojo Europos
     plėtros fondo (EPF) lėšos (239 mln. eurų), o likusios 8-ojo EPF lėšos (84,4 mln. eurų)
     paskirstytos taip, kad teiktų tiesioginę naudą Haičio gyventojams. ES iškėlė sąlygą, kad jos
     santykiai su Haičiu normalizuosis, jei Haitis įvykdys Amerikos valstybių organizacijos (OAS)
     Rezoliucijoje Nr. 822 numatytas sąlygas bei priemones dėl laisvų ir teisingų rinkimų
     organizavimo.

     2001 m. sprendimas buvo persvarstytas ir veiksmingai atnaujintas 2002 m. sausio 21 d.
     Sprendimu 2002/131/EB, 2003 m. sausio 10 d. Sprendimu 2003/53/EB ir 2003 m. gruodžio
     22 d. Sprendimu 2003/916/EB.

     Politinė padėtis Haityje dramatiškai pasikeitė 2004 m., kai jį paliko tuometinis prezidentas
     Aristidas. Sparti politinė raida (kurios svarbiausi momentai apibendrinami toliau) pareikalavo
     iš esmės peržiūrėti ir įvertinti padėtį, ir 2004 m. rugsėjo 24 d. buvo priimtas Sprendimas
     2004/681/EB, iš dalies keičiantis Sprendimą 2001/131/EB. Jis galioja iki 2005 m. gruodžio
     31 d., tačiau turi būti peržiūrėtas po šešių mėnesių. Šiuo sprendimu iš esmės panaikintos visos
     ankstesnės priemonės (išmokant 95,6 mln. EUR) su vienintele išimtimi, kad 9-ojo EPF
     Nacionalinė orientacinė programa (72 mln. EUR) bus pasirašyta tik po nacionalinių rinkimų,
     surengtų remiantis OAS Rezoliucija Nr. 822 ir pripažintų laisvais ir teisingais kompetentingų
     Haičio institucijų bei tarptautinės bendruomenės.

     Dabar yra laikomasi nuomonės, kad pereinamojo laikotarpio raida demokratiškai išrinktos
     vyriausybės link, kuri prasidėjo 2004 m. atėjus į valdžią laikinajai vyriausybei ir veda į
     vietinius, įstatymų leidžiamosios valdžios ir prezidento rinkimus 2005 m. rudenį, suteikia
     pagrindą peržiūrėti galiojantį sprendimą ir panaikinti likusias priemones, kaip išdėstyta toliau.
     Šiuo sunkiu laikotarpiu tai suteiks konkrečią paramą pereinamojo laikotarpio vyriausybei ir
     paskatins laikytis rinkimų tvarkos.

     Kontekstas

     2004 m. pradžioje užsitęsus smurto ir kraujo praliejimo laikotarpiui, 2004 m. vasario 29 d.
     prezidentas Aristidas buvo priverstas išvykti. Haičio Aukščiausiojo Teismo Vyriausiasis
     teisėjas Boniface‘as Alexandre‘as buvo prisaikdintas kaip laikinasis prezidentas, o 2004 m.
     kovo 17 d. buvo prisaikdinta Gerardo Latortue vadovaujama laikinoji vyriausybė. Laikinoji
     vyriausybė įsipareigojo per 18 mėnesių surengti laisvus ir teisingus rinkimus. Šiuo metu
     rinkimus yra planuojama surengti 2005 m. rudenį: 2005 m. spalio 9 d. vietinius rinkimus, o
     2005 m. lapkričio 13 d. ir gruodžio 18 d. du įstatymų leidžiamosios valdžios (parlamento
     rinkimų) ir prezidento rinkimų turus, kad išrinktasis prezidentas galėtų ateiti į valdžią 2006 m.
     vasario 7 d. Laikinoji Haičio vyriausybė įsipareigojo daugiausia dėmesio skirti saugumo ir
     pasitikėjimo atmosferos atkūrimui šalyje – užduotims, kurios yra laikomos esminėmis siekiant
     šalies demokratizavimo.

LT                                                  2                                                    LT
 ---pagebreak---      JT 2004 m. vasario 29 d. ir 2004 m. balandžio 30 d. rezoliucijomis patvirtinto, kad turi būti
     formuojamos daugiašalės laikinosios pajėgos, o vėliau – stabilizacijos pajėgos (MINUSTAH),
     kurios, vadovaujamos Brazilijos, perėmė funkcijas birželio 1 d. tam, kad padėtų stabilizuoti
     saugumo padėtį šalyje ir teiktų paramą laikinajai vyriausybei vykdant demokratizavimo
     procesą. MINUSTAH įgaliojimas buvo pratęstas iki 2005 m. birželio pabaigos, iki to laiko
     turi įvykti diskusijos Saugumo Taryboje dėl ilgesnio pratęsimo, greičiausiai 12 mėnesių
     laikotarpiui.

     Po neformalių konsultacijų, įvykusių 2004 m. gegužės mėn. Tarybos prašymu, ministras
     pirmininkas Latortue nusiuntė laišką tuometiniam už plėtrą atsakingam Komisijos nariui
     P. Nielsonui, pabrėždamas savo vyriausybės įsipareigojimus pereinamuoju laikotarpiu
     keliose srityse. 2005 m. balandžio mėn. Komisija pateikė Tarybos AKR grupei ataskaitą pagal
     sprendimo reikalavimus po šešių mėnesių atlikti peržiūrą. Ataskaita, parengta kartu su ES
     valstybių narių ambasadomis Port o Prense, parodo padėtį šių įsipareigojimų atžvilgiu.
     2005 m. kovo mėn. Komisijos narys L. Michelas apsilankė Haityje ir išsamiai konsultavosi,
     siekdamas įvertinti padėtį vietoje. JT Saugumo Taryba 2005 m. balandžio mėn. nusiuntė į
     Haitį misiją, o JT Generalinis sekretorius 2005 m. gegužės mėn. pateikė ataskaitą apie JT
     stabilizavimo misiją Haityje. Visose minėtose ataskaitose padėtis Haityje vaizduojama iš
     esmės panašiai.

     Dabartinė padėtis

     Politikos srityje balandžio 7 d. buvo pradėtas nacionalinis dialogas ir susitaikymo procesas.
     Tam tikrų abejonių vis dar kelia dialogo apimtis, kadangi buvusio prezidento Aristido partija
     ir toliau atsisako jame dalyvauti, nepaisant to, kad prezidentas, kaip pranešama, siekė Lavalas
     šalininkus į jį įtraukti. Tam tikras skaičius mažų politinių partijų artėjant rinkimams pamažu
     buriasi į didesnius politinius vienetus.

     Anksčiau minėto rinkimų kalendoriaus sudarymas, kaip pranešama, juda į priekį. Už
     rinkimus yra tiesiogiai atsakinga Laikinoji rinkimų taryba (LRT), kurią glaudžiai remia
     MINUSTAH. Jungtinių Tautų vystymo programa (JTVP) ir OAS koordinuoja pagalbą
     rinkimų organizavimui, OAS ypač rinkėjų registravimo srityje. Bendras rinkimų biudžetas
     šiuo metu sudaro 62 mln. JAV dolerių, jis bus sudarytas iš pagalbos teikėjų skirtų lėšų. ES
     įsipareigojo sumokėti iš viso 18 mln. EUR. Komisija ruošiasi siųsti į rinkimus stebėjimo
     misiją. Lėšos stebėjimo misijai finansuoti yra skirtos papildomai prie minėtų 18 mln. EUR.

     Saugumo padėtis išlieka nestabili ir kelia didelį susirūpinimą dėl pasikartojančių smurto,
     žudynių, žmonių pagrobimų ir ginkluotų apiplėšimų proveržių. Haičio nacionalinė policija yra
     per silpna ir neturėjo laiko persitvarkyti po savo korumpuotos praeities, kad darytų reikšmingą
     įtaką saugumo padėčiai. Dėl tos priežasties MINUSTAH teikia didelę paramą ir stengiasi
     kontroliuoti padėtį. Yra aišku, kad MINUSTAH įgaliojimą ir išteklius, tiek žmogiškuosius,
     tiek materialinius, reikia padidinti tam, kad šios pajėgos taptų veiksmingesnės. Tokie
     pasiūlymai šiuo metu yra svarstomi Jungtinių Tautų Saugumo Taryboje (JTST).

     Žmogaus teisių srityje padaryta tam tikra pažanga, kadangi ankstesnės vyriausybės politikai
     būdingi žmogaus teisių pažeidimai tikrai nėra suderinami su laikinosios vyriausybės
     principais. Vis dėlto ginkluotų gaujų paplitimas šalyje ir nebaudžiamumo įpročiai, prigiję dėl
     saugumo pajėgose esančių korumpuotų asmenų kaltės ir dėl teismų sistemos ypatingo
     silpnumo, trukdo pasiekti reikšmingo pagerėjimo žmogaus teisių srityje. EB kartu su Kanados
     tarptautine vystymo agentūra (CIDA) rengia programą, kaip sustiprinti teisingumo sistemą,
     šioje srityje darbuojasi ir kiti pagalbos teikėjai, įskaitant ES valstybes nares.

LT                                                 3                                                   LT
 ---pagebreak---      Imtasi vis dar palyginti pavienių veiksmų nuginkluojant ginkluotas grupes, ypač buvusių
     kariškių, būtent Cap Haitien srityje. Šiuos veiksmus bus būtina suaktyvinti, kad būtų pasiektas
     rinkimams surengti būtinas saugumo lygis.

     Tarptautinė parama Haičiui

     Laikinąją vyriausybę aktyviai remia visi Haityje reikšmingi veikėjai, įskaitant JAV,
     Prancūziją, Ispaniją ir keletą Pietų Amerikos valstybių bei tarptautinių organizacijų, pvz., JT,
     OAS, Pasaulio bankas, Tarptautinis valiutos fondas, Amerikos plėtros bankas ir kiti. Santykiai
     su Karibų baseino šalių bendrija (CARICOM), buvę įtempti dėl prezidento Aristido išvykimo,
     pamažu gerėja.

     Tarptautiniai pagalbos teikėjai ir laikinoji vyriausybė priėmė Laikinąjį bendradarbiavimo
     planą (LBP), kuris buvo naudojamas kaip pagrindinis dokumentas 2005 m. liepos mėn.
     Vašingtone įvykusioje pagalbos teikėjų konferencijoje. Ta proga buvo pažadėta 1,2 bilijono
     JAV dolerių suma. Didžiausią sumą pažadėjo ES.

     2005 m. kovo mėn. Kajene buvo suorganizuota tarptautinė konferencija Haičio klausimais. Ta
     proga pagalbos teikėjai dar kartą užtikrino savo tiesioginę paramą atnaujindami 2004 m.
     Vašingtone duotus pasižadėjimus ir įsipareigodami pagreitinti pagalbos išmokėjimus, kad
     parodytų savo solidarumą su Haičiu ir sudarytų galimybę Haičio gyventojams pajusti šiuo
     metu vykstančio politinės raidos proceso teikiamą apčiuopiamą naudą.

     Kanados vyriausybė, dirbdama ta pačia kryptimi, birželio 16–17 dienomis organizuoja
     Monrealyje tarptautinę konferenciją dėl Haičio, kurios metu Haičio rėmėjai svarstys su
     saugumu ir stabilumu, rinkimais ir pagalbos teikimu susijusius klausimus.

     Ekonomikos atsigavimas

     Tarptautinis valiutos fondas teigiamai įvertino Haičio vyriausybės pastangas atgaivinti
     ekonomiką. Nors ataskaitoje pripažįstama, kad dėl sunkios šalies bendros padėties
     atsigaunama yra lėtai, vis dėlto vyriausybės pastangomis buvo sumažinta infliacija,
     stabilizuotas valiutų keitimo kursas ir padidintas tarptautinių atsargų neto kiekis. Tarptautinio
     valiutos fondo darbuotojų kontroliuojamos programos (SMP–Staff Monitored Programme)
     rezultatai (2004 m. balandis – rugsėjis) buvo patenkinami, visi kiekybiniai tikslai buvo
     įgyvendinti su kaupu ir buvo pasiekta reikšminga pažanga struktūrinių priemonių srityje1. Po
     to buvo teikiama neatidėliotina pagalba po konflikto (EPCA) (2004 m. spalis – 2005 m.
     rugsėjis). Vėl daugumos kiekybinių tikslų pasiekta ir įgyvendintos struktūrinės priemonės.
     Haitis sumokėjo savo skolas Pasaulio bankui, tokiu būdu sudarydamas Pasaulio bankui
     galimybę patvirtinti skubią išmokėjimo priderinimo tvarką. Vis dėlto dėl pajamų stygiaus ir
     pagalbos teikėjų finansuojamos veiklos vilkinimo teko peržiūrėti biudžetą ir iš naujo nustatyti
     išlaidų prioritetus, siekiant suteikti didžiausią įmanomą paramą ekonomikai atgaivinti.
     Remiantis ataskaita pagal IV skyrių, Tarptautinis valiutos fondas numato, kad realus BVP
     augimas 2005–2006 m. bus 3 procentai, o infliacija – 10 procentų. Po to laukia sunkus
     uždavinys išlaikyti 4 procentų augimą ir padaryti, kad vyriausybė gautų esminiam socialinių
     paslaugų ir valstybinio sektoriaus institucinių gebėjimų pagerinimui reikalingas pajamas.
     „Būtinos prielaidos bus sėkmingi rinkimai, tautinis susitaikymas ir besitęsianti pagalbos
     teikėjų parama.“ 1

     1
            2005 m. PF darbuotojų ataskaita dėl konsultacijų pagal IV straipsnį.

LT                                                        4                                              LT
 ---pagebreak---      Komisijos pasiūlymas

     Komisija įvertino politinę ir žmogaus teisių padėtį, kuri, nors dar ir nėra optimali, pamažu
     keičiasi. Vis dėlto pastangos laikytis su rinkimų kalendoriumi susijusių įsipareigojimų;
     vyriausybės pasiekti geri rezultatai ekonomikos atgaivinimo procese, kuris yra esminis
     kovojant su skurdu, sukeliančiu nepasitenkinimą, smurtą ir nesaugumą; tarptautinės
     bendruomenės plačiai reiškiama parama Haičio tautai ir laikinajai vyriausybei; netrumpas
     įgyvendinimo laikas, reikalingas vystymąsi remiančioms programoms sudaryti ir šiuo metu
     pagalbai išmokėti, paskatino Komisiją pasiūlyti, kad išlikusi 96 straipsnio priemonė, susijusi
     su 9-ojo EPF 72 milijonų EUR perdavimu, būtų atšaukta.

     Komisija siūlo, kad Haičio ministrui pirmininkui skirtame laiške, kuriuo pranešama apie
     priemonių atšaukimą, būtų pabrėžiama, kad ES teikia ypatingą reikšmę demokratijai, teisinei
     valstybei, geram valdymui bei žmogaus teisėms ir kad ji ragina Haičio vyriausybę toliau dėti
     pastangas įgyvendinant įsipareigojimus, kurių ji prisiėmė ES ir Haičio tautos atžvilgiu.

     Sąjunga ir toliau liks artimai susijusi su Haičio raida plėtodama nuolatinį ir intensyvų politinį
     dialogą pagal Kotonu susitarimą su laikinąja vyriausybe ir su naująja vyriausybe, kuri ateis į
     valdžią po būsimųjų rinkimų.

LT                                                  5                                                    LT
 ---pagebreak---                                                     Pasiūlymas

                                          TARYBOS SPRENDIMAS

         panaikinantis Sprendimą 2001/131/EB, užbaigiantį konsultacijas su Haičiu pagal AKR
                              ir EB partnerystės susitarimo 96 straipsnį

     EUROPOS SĄJUNGOS TARYBA,

     atsižvelgdama į Europos bendrijos steigimo sutartį,

     atsižvelgdama į AKR ir EB partnerystės susitarimą2, įsigaliojusį 2003 m. balandžio 1 d., ypač
     į jo 96 straipsnį,

     atsižvelgdama į valstybių narių vyriausybių atstovų, susirinkusių Taryboje, pasirašytą vidaus
     susitarimą dėl priemonių, kurių būtina imtis, ir tvarkos, kurios būtina laikytis, įgyvendinant
     AKR ir EB partnerystės susitarimą3, ypač į jo 3 straipsnį,

     atsižvelgdama į Komisijos pasiūlymą,4

     kadangi:

     (1)      Remiantis Sprendimu 2001/131/EB5, „atitinkamomis priemonėmis“, kaip jos
              apibrėžiamos AKR ir EB partnerystės susitarimo 96 straipsnio 2 skyriaus c punkte,
              buvo iš dalies sustabdyta Haičiui skiriama finansinė pagalba.

     (2)      Sprendimas 2004/681/EB galioja iki 2005 m. gruodžio 31 d., jame numatoma
              peržiūrėti priemones po šešių mėnesių.

     (3)      2005 m. kovo mėn. Europos Sąjungos pirmininkavimo Haityje, Europos Komisijos ir
              valstybių narių atstovų Haityje sudaryta darbo grupė parengė ataskaitą apie Haičio
              vyriausybės pažangą vykdant konkrečius pasižadėjimus laikytis esminių Kotonu
              susitarimo 9 straipsnyje nustatytų nuostatų, ypač susijusių su žmogaus teisių padėtimi,
              demokratijos ir teisinės valstybės principais, siekiant šalies grįžimo prie visiškai
              konstitucinio ir demokratinio valdymo.

     (4)      Dabartinė padėtis Haityje saugumo, pagarbos žmogaus teisėms ir skurdo atžvilgiu
              kelia didelį nerimą. Ši padėtis buvo patvirtinta 2005 m. balandžio mėn. Jungtinių
              Tautų Saugumo Tarybos misijos ataskaitoje. Vis dėlto tarptautinė bendruomenė kelis
              kartus pakartojo savo įsipareigojimą palaikyti laikinąją vyriausybę ir Haičio tautą
              siekiant demokratijos ir ekonomikos bei socialinio vystymosi.

     2
              OL L 317, 2000 12 15, p. 3.
     3
              OL L 317, 2000 12 15, p. 376.
     4
              OL C […] […], p. […]
     5
              OL L 48, 2001 2 17, p. 31. Sprendimas su paskutiniais pakeitimais, padarytais Sprendimu 2004/681/EB
              (OL L 311, 2004 10 8, p. 30).

LT                                                        6                                                         LT
 ---pagebreak---      (5)    Laikinoji vyriausybė yra verta Europos Sąjungos pasitikėjimo, užtikrinant politinius
            pertvarkymus, ypač organizuojant laisvus ir teisingus rinkimus visiškai nenukrypstant
            nuo paskelbto rinkimų kalendoriaus,

     NUSPRENDĖ:

                                             1 straipsnis

     Sprendimas 2001/131/EB panaikinamas:

     Priedas pakeičiamas šio sprendimo priede esančiu tekstu.

                                             2 straipsnis

     Šis sprendimas skelbiamas Europos Sąjungos oficialiajame leidinyje.

                                             3 straipsnis

     Europos Parlamentas nuodugniai ir tuojau pat informuojamas apie šį sprendimą.

     Priimta Briuselyje, […]

                                                Tarybos vardu
                                                Pirmininkas

LT                                                7                                                 LT
 ---pagebreak---                                                PRIEDAS

                                  Laiškas laikinajai Haičio vyriausybei

     Gerbiamasis pone,

     Europos Sąjunga teikia didelę svarbą Kotonu susitarimo 9 straipsnio nuostatoms. AKR ir EB
     partnerystė grindžiama pagarba žmogaus teisėms, demokratijos principams ir teisinei
     valstybei. Tai yra esminiai minėto susitarimo elementai ir todėl sudaro mūsų santykių
     pagrindą.

     Atsižvelgdama į tai, Europos Sąjunga atidžiai stebėjo pereinamąjį laikotarpį Haityje, kuris
     prasidėjo paskyrus Jūsų vadovaujamą naują Haičio laikinąją vyriausybę, kuri buvo
     prisaikdinta 2004 m. kovo 17 d. po išsamių konsultacijų, vykdytų pagal CARICOM ir OAS
     planą.

     2004 m. gegužės 12 d. Briuselyje įvyko Jūsų ir Europos Komisijos atstovų diskusijos, kuriose
     buvo siekiama aptarti laikinosios vyriausybės politikos programą dėl demokratinės ir
     konstitucinės tvarkos atkūrimo. Europos Sąjunga įsidėmėjo Jūsų prisiimtus įsipareigojimus,
     ypač susijusius su žmogaus teisių padėties gerinimu, demokratijos principų įgyvendinimu,
     įskaitant laisvų ir teisingų rinkimų rengimą, taip pat su teisine valstybe ir geru valdymu, kaip
     teigiama Jūsų 2004 m. gegužės 25 d. laiške Europos Komisijai. Šie ir toliau galiojantys bei
     privalomi įsipareigojimai turėtų padėti stabilizuoti politinę padėtį Haityje.

     Europos Sąjunga atidžiai stebėjo Haičio raidą visose srityse ir buvo labai aktyvi tarptautinei
     bendruomenei dedant pastangas padėti šaliai jos ambicingame ir sunkiame kelyje į
     demokratinį valdymą. Mes esame tvirtai įsitikinę, kad Haičio tauta turi teisę į geresnį
     gyvenimą, į saugų ir stabilų Haitį, kuriame visapusiškai gerbiami demokratijos principai,
     žmogaus teisės, teisinė valstybė ir geras valdymas.

     Europos Sąjunga, kaip Jūs žinote, suvaidino vadovaujantį vaidmenį rengiant ir priimant
     Laikinąjį bendradarbiavimo planą ir buvo didžiausia pagalbos teikėja, 2004 m. Vašingtono
     konferencijoje įsipareigojusi Haičio vystymosi atžvilgiu. Nuo to laiko buvo padaryta didelė
     pažanga, o finansiniai srautai laipsniškai pasiekia pageidaujamą lygį, nes didėja šalies
     pajėgumas įsisavinti finansinę ir techninę pagalbą.

     Europos Sąjunga labai artimai bendradarbiavo su visais didžiaisiais tarptautiniais veikėjais ir
     pareiškė be išlygų remianti JT misiją Haityje (MINUSTAH) ir jos didžiules pastangas padėti
     vyriausybei bei Haičio nacionalinei policijai įtvirtinti saugumą ir stabilumą, kurie yra būtini
     tam, kad šalis galėtų rengtis 2005 m. rudenį vyksiantiems rinkimams ir kad būtų sėkmingai
     įgyvendintos tvaraus vystymosi programos.

     Europos Sąjunga, remdamasi savo pačios šaltiniais bei Saugumo Tarybos ataskaitomis apie
     Haitį, įvertino politikos ir ekonomikos srityse padarytą pažangą ir nutarė, kad priemonės,
     kurių buvo imtasi pagal Sprendimą xxx, turi būti atšauktos. Pagal šias priemones 9-ojo EPF
     Nacionalinė orientacinė programa turėjo būti pasirašyta po nacionalinių rinkimų su nauja
     demokratiškai išrinkta vyriausybe. Šiuo metu su Jūsų vyriausybe yra vykdomas 9-ojo EPF
     programavimas, ir Nacionalinė orientacinė programa bus pasirašyta, kai tik šis
     programavimas bus baigtas. Yra svarbu, kad šis procesas vyktų greitai, tada būtų galima taip
     pat greitai įgyvendinti su juo susijusius veiksmus, teikiančius tiesioginę naudą Haičio
     gyventojams.

LT                                                  8                                                   LT
 ---pagebreak---      Norint, kad bendradarbiavimas būtų sėkmingas, būtina užtikrinti didesnius pagalbos
     įsisavinimo pajėgumus, kurie šiuo metu yra nepakankami, didinant gero valdymo bei
     pagalbos valdymo pajėgumus. Įgyvendinimo tvarka bus nustatyta atsižvelgiant į šalies
     gebėjimą tinkamai valdyti valstybės finansus.

     Europos Sąjunga atidžiai stebės tolesnę demokratizacijos proceso raidą, ypač tai, kaip
     laikinoji vyriausybė vykdo savo įsipareigojimus žmogaus teisių, nacionalinio dialogo,
     demokratijos principų, ekonomikos valdymo srityse ir kaip rengiamasi vietos, nacionaliniams
     ir prezidento rinkimams. Mes džiaugiamės, kad buvo paskelbtas rinkimų kalendorius, kuriame
     numatoma vietinius rinkimus surengti 2005 m. spalio mėnesį, o du parlamento ir prezidento
     rinkimų turus – 2005 m. lapkričio ir gruodžio mėnesį, tokiu būdu sudarant galimybę
     išrinktajai vyriausybei ateiti į valdžią 2006 m. vasario mėnesį. Europos Sąjunga yra tvirtai
     įsitikinusi, kad šio reikšmingo kalendoriaus negalima jokių būdu atidėti, ir suteikia rinkimams
     18 milijonų EUR dydžio paramą. Be to, Europos Sąjunga svarsto galimybę siųsti rinkimų
     stebėjimo misiją.

     Sąjunga ir toliau liks artimai susijusi su Haičio raida plėtodama nuolatinį ir intensyvų politinį
     dialogą pagal Kotonu susitarimą su Jūsų vyriausybe ir su naująja vyriausybe, kuri ateis į
     valdžią po būsimųjų rinkimų.

     Reiškiu Jums savo didžią pagarbą.

     Briuselis,

     Komisijos vardu

     Tarybos vardu

     Pirmininkas

LT                                                  9                                                    LT